Lav et referat af nedenstående tekst:

Tekst:
Hos Danske svineproducenter er man glade for, at Tican nu overtages af den tyske fødevareproducent Tönnies. Mandag morgen kom det frem, at Danish Crown og Tican måtte opgive fusionen, da de danske konkurrencemyndigheder ikke ville godkende fusionen. Kort efter offentliggjorde Tican, at de nu overtages af den tyske fødevarevirksomhed Tönnies GmbH. En nyhed som Danske Svineproducenter modtager positivt. -Når Tönnies køber slagterikapacitet i Danmark, er det det stærkeste signal, vi har fået længe om, at der er en fremtid for dansk slagtesvineproduktion. Hvis de ikke tror, at produktionen i Danmark fastholdes eller stiger, må de i hvert fald mene, at de kan betale en bedre pris end Danish Crown, for ellers får de ingen grise, skriver Danske Svineproducenter i en pressemeddelelse. Hos Danske Svineproducenter klapper de i hænderne, da der er udsigt til øget konkurrence. - Vi har efterspurgt konkurrence mellem slagterierne, og efter at Jutland Meat krakkede, og Tican mistede pusten, var det som om vi alle ræsonnerede og sagde, at det fremover bliver Danish Crown, der bliver totalt toneangivende, og så slagter de nogle få i Brørup og Store Lihme, skriver foreningen. Foreningen mener også, at der er bedre udsigter til at bevare de 700 arbejdspladser i det nuværende Tican i Thisted, når det er Tönnies, der overtager. -Slagteriet i Thisted er nok bedre sikret mod lukning, nu hvor det ser ud til, at Tönnies skal overtage, end de var, hvis Danish Crown havde overtaget, i pressemeddelelsen.

Referat:
Hos Danske Svineproducenter tager man godt imod nyheden om, at Tican nu overtages af tysk fødevarevirksomhed.